A Bizottság 3164/89/EGK rendelete

(1989. október 23.)

a kendermagra vonatkozó egyedi intézkedések részletes alkalmazási szabályainak megállapításáról

AZ EURÓPAI KÖZÖSSÉGEK BIZOTTSÁGA,

tekintettel az Európai Gazdasági Közösséget létrehozó szerződésre,

tekintettel a kendermagra vonatkozó egyedi intézkedések megállapításáról szóló, 1988. november 24-i 3698/88/EGK tanácsi rendeletre [1] és különösen annak 2. cikke (3) bekezdésére,

mivel a kendermagra nyújtott támogatás általános szabályainak megállapításáról szóló, 1989. május 29-i 1496/89/EGK tanácsi rendelet [2] 2. cikke értelmében a tagállamoknak ellenőrző intézkedéseket kell bevezetniük, amelyek révén lehetővé vá- lik annak ellenőrzése, hogy az a kendermagtermő-terület, amelynek vonatkozásában a támogatási kérelmet benyújtották, azonos-e a megművelt és betakarított területtel, valamint hogy a tartalmazott kábító hatású anyag mennyisége megfelel-e a meghatározott követelményeknek; mivel ezért minden termelőnek az ilyen ellenőrzéshez szükséges bizonyos minimális információk megadásával kell benyújtania a támogatási kérelmét; mivel rendelkezni kell arról, hogy ilyen ellenőrzéseket folytassanak le, különösen helyszíni, szúrópróbaszerű ellenőrzés formájában, megfelelően reprezentatív számú támogatási kérelem tekintetében; mivel ugyanennek a célnak az érdekében meg kell határozni azokat az adatokat, amelyeket a tagállamoknak közölniük kell a Bizottsággal;

mivel különleges rendelkezéseket kell előírni a termelők hamis nyilatkozataira vonatkozóan;

mivel a rendszer működésének egyszerűsítése érdekében elő kell írni, hogy a tagállamoknak a rostlenre és a kenderre nyújtott támogatás részletes szabályainak megállapításáról szóló, 1989. április 28-i 1164/89/EGK bizottsági rendeletben [3] meghatározott rendszerhez hasonló rendszert kell alkalmazniuk;

mivel a támogatás kifizetésére egységes rendelkezéseket kell hozni;

mivel a kenderre vonatkozó támogatásra szóló jogosultságot megalapozó, meghatározó ügyleti tény a kender termesztésekor következik be; mivel azonban nagyon nehéz megállapítani egy adott tétel termesztésének pontos időpontját; mivel a tapasztalat azt mutatta, hogy a termesztés minden évben szinte teljesen befejeződik legkésőbb augusztus hónap folyamán; mivel a támogatási rendszer egységes működésének érdekében a támogatási összeg nemzeti valutában történő kiszámításánál az adott hónap végén alkalmazott átváltási árfolyamot kell figyelembe venni;

mivel az e rendeletben előírt rendelkezések összhangban vannak az Olaj- és Zsírpiaci Irányítóbizottság véleményével,

ELFOGADTA EZT A RENDELETET:

1. cikk

(1) E rendelet alkalmazásában "indikatív terméshozam" az egy bizonyos gazdasági évben egy vagy több homogén termesztési területre meghatározott hektáronkénti kendermag-hozam.

(2) Az indikatív terméshozam meghatározásakor a tagállamok által a fő termesztési területeken lefolytatott szúrópróbaszerű ellenőrzések során feltárt általános irányzatra jellemző terméshozamokat kell figyelembe venni.

Ilyen mintavételes ellenőrzések a gazdaságokban a kendertermő területek reprezentatív százalékára vonatkozóan, az említett területek földrajzi megoszlásának figyelembevételével történnek.

(3) A 136/66/EGK tanácsi rendelet [4] 38. cikkében meghatározott eljárásnak megfelelően minden évben egy vagy több homogén termőterületet kell létrehozni a betakarítás után a termesztési feltételeket befolyásoló tényezők figyelembevételével, különösen a betakarított területekre nézve reprezentatív területek alapján.

2. cikk

(1) Kizárólag olyan területek tekintetében nyújtható támogatás,

a) amelyek egészét bevetették és betakarították; és

b) amelyek tekintetében benyújtották:

- a bevetett területekről készült nyilatkozatot az 1164/89/EGK rendelet 5. cikkének megfelelően,

- a fenti rendelet 8. cikkének és e rendelet 3. cikkének megfelelő lévő támogatási kérelmet; és

c) amelyek az e rendelet 5. cikkének (2) bekezdésének sérelme nélkül jogosultak a 1308/70/EGK tanácsi rendelet [5] 4. cikkében előírt támogatásra.

(2) Minden egyes tagállam csak a saját területén betakarított kendermagra nyújt támogatást.

(3) A kendermagra nyújtott támogatásra az 1164/89/EGK rendelet 7. cikke és 8. cikke (1) bekezdésének második albekezdése és (4) bekezdése alkalmazandó.

3. cikk

(1) A 2. cikkben említett támogatási kérelemnek legalább a következő adatokat kell tartalmaznia:

a) a terület, ahol a magot betakarították;

b) ha a magtalanítást a nyilatkozattevő végezte: a betakarított magok mennyisége és az a hely, ahol ezeket magokat tárolják, vagy ha eladták vagy elszállították azokat, a vevő vezetékneve, keresztneve, illetve keresztnevei és címe, a leszállított mennyiséggel együtt;

c) ha a magtalanítást nem a nyilatkozattevő végezte: az a hely, ahol a kenderszalmát tárolják, vagy ha eladták vagy elszállították azt, a vevő vezetékneve, keresztneve, illetve keresztnevei és címe, a leszállított szalmamennyiséggel együtt.

(2) Ha a támogatásigénylés nem tartalmazza az (1) bekezdésben meghatározott adatokat, a nyilatkozattevő köteles a támogatásigénylés benyújtására meghatározott határidőn belül eljuttatni azokat az illetékes hatóságoknak.

4. cikk

A támogatásra alkalmazandó átváltási árfolyam az egyes gazdasági évek kezdetét követő szeptember 1-jén hatályban lévő reprezentatív árfolyam.

5. cikk

(1) Az 1496/89/EGK rendelet 2. cikkében előírt ellenőrzések céljából a tagállamok helyszíni szúrópróbaszerű ellenőrzést folytatnak le a kendermag betakarítására vonatkozó szokásos műveletek végrehajtására vonatkozóan. Ezeket az ellenőrzéseket a támogatási kérelmek legalább 5 %-ánál elvégzik az érintett területek földrajzi megoszlásának figyelembevételével. Az ellenőrzések célja különösen annak ellenőrzése, hogy a kendert csak a mag teljes kialakulása után szedték-e ki vagy vágták-e le.

Ha az elvégzett ellenőrzések több mint 6 %-ánál jelentős rendellenességek merülnek fel, a tagállamok erről haladéktalanul értesítik a Bizottságot, valamint arról, hogy milyen intézkedéseket hoztak.

A tagállamok kérhetik a termelőket, hogy nyújtsanak be minden szükségesnek ítélt dokumentumot.

(2) Ha az (1) bekezdésben előírt ellenőrzés szerint az a terület, amelyre a támogatást igényelték:

a) kisebb, mint az ellenőrzéskor megállapított terület, a megállapított terület alkalmazandó;

b) nagyobb, mint az ellenőrzéskor megállapított terület, a nemzeti törvények által előírt büntetések és a c) pont rendelkezéseinek sérelme nélkül az alkalmazandó területnek a megállapított terület tekintendő, a támogatási kérelemben megjelölt és a megállapított terület közötti különbözet levonása után, kivéve ha az érintett tagállam indokoltnak ítéli a különbséget; az utóbbi esetben a megállapított terület alkalmazandó;

c) nagyobb, mint az ellenőrzéskor megállapított terület, és ha az adott nyilatkozatot tevő személy esetén a nyilatkozatokban vagy kérelmekben megjelölt területeket ugyanazon gazdasági év vagy az azt megelőző év folyamán az 1164/89/EGK rendelet 7. vagy 8. cikke vagy ennek a bekezdésnek a b) pontja értelmében csökkentették, kivéve ha az érintett tagállam indokoltnak ítéli a különbséget, a támogatási kérelmet el kell utasítani.

A tagállamok tájékoztatják a Bizottságot az e bekezdés alapján meghozott intézkedésekről.

6. cikk

A termelő tagállamok a gazdasági év végét követő március 31-ig fizetik ki a támogatást.

7. cikk

(1) A termelő tagállamok minden év február 15-ig tájékoztatják a Bizottságot a betakarított területekről, a benyújtott támogatási kérelmekben feltüntetett mag mennyiségéről, valamint minden egyes, az 1. cikk (2) bekezdésében említett szúrópróbaszerű ellenőrzés eredményéről.

(2) A termelő tagállamok tájékoztatják a Bizottságot azokról a területekről, amelyek vonatkozásában a támogatást kifizették, legkésőbb az azutáni hónapot követő hónap végéig, amelyben az adott gazdasági évre vonatkozó támogatás kifizetése megtörtént.

8. cikk

Ez a rendelet az Európai Közösségek Hivatalos Lapjában való kihirdetését követő napon lép hatályba.

Ezt a rendeletet az 1989/90-es gazdasági évtől kell alkalmazni.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1989. október 23-án.

a Bizottság részéről

Ray Mac Sharry

a Bizottság tagja

[1] HL L 325., 1988.11.29., 2. o.

[2] HL L 148., 1989.6.1., 3. o.

[3] HL L 121., 1989.4.29., 4. o.

[4] HL 172., 1966.9.30., 3025/66. o.

[5] HL L 146., 1970.7.4., 1. o.

--------------------------------------------------